Gitte er blevet sygemeldt med stress og får sammen med sygedagpenge udbetalt erhvervsevnetabserstatning fra sit pensionsselskab. \r   \r Det beløb hun får i løbende erstatning hænger sammen med den offentlige ydelse og skal derfor reguleres, hvis Gitte fx går fra sygedagpenge til ressourceforløbsydelse. \r   \r Som det er i dag, skal Gitte selv give besked til selskabet, hvis hendes indtægt ændres. Hvis hun glemmer at gøre det, risikerer hun at få for lidt udbetalt eller få et tilbagebetalingskrav, fordi hun har fået for meget udbetalt. \r   \r Hvis Gitte derimod kan give sit samtykke til, at hendes indkomstoplysninger videregives til hendes pensionsselskab via den eksisterende digitale infrastruktur eSkatData, så kan selskabet sikre korrekt udbetaling gennem hele forløbet. \r Samtidig fjernes en byrde fra Gittes skuldre, da selskabet fjerner et dokumentationskrav, som kan lægge yderligere pres på Gitte, der som sygemeldt er i en sårbar situation.